b'\n_START_ARTICLE_\nVahingonkorvausoikeus\n_START_PARAGRAPH_\nVahingonkorvausoikeus on yksityisoikeuden osa, joka jakautuu sopimusperusteiseen ja sopimuksenulkoiseen vastuuseen. Vahingonkorvausoikeus on vahvasti yhteydess\xc3\xa4 rikosoikeuteen ja ennen vuotta 1974 vahingonkorvauksista s\xc3\xa4\xc3\xa4dettiinkin rikoslaissa. _NEWLINE_Vahingonkorvauslain p\xc3\xa4\xc3\xa4periaate ilmenee lain 2. luvun 1 \xc2\xa7:st\xc3\xa4: \xe2\x80\x9dJoka tahallisesti tai tuottamuksesta aiheuttaa toiselle vahingon, on velvollinen korvaamaan sen - -.\xe2\x80\x9d_NEWLINE_Vahingonkorvauslakia sovelletaan niin sanottuun delikti- eli sopimuksenulkoiseen vastuuseen. Klassinen esimerkki deliktivastuusta on taloyhti\xc3\xb6n vastuu vahingosta, joka syntyy jalankulkijan liukastuessa huonosti hiekoitetulla jalkak\xc3\xa4yt\xc3\xa4v\xc3\xa4ll\xc3\xa4. Deliktivastuun vastakohtana on sopimusvastuu, jota k\xc3\xa4sittelee oikeudenaloista sopimusoikeus. T\xc3\xa4ll\xc3\xb6in vastuukysymykset on usein sovittu sopimusneuvottelujen yhteydess\xc3\xa4.'